23/11/2020 | Administración LocalMunicipal
A Coruña
Deportes
Anuncio da resolución de concesión definitiva da convocatoria de subvencións para entidades deportivas para a realización de actividades físicas e deportivas no Concello da Coruña 2020

CONCELLERÍA DE DEPORTES Anuncio da resolución pola que se aproba a concesión definitiva das subvencións correspondentes ao Acordo de Xunta de Goberno Local de data 15 de abril de 2020 polo que se establecen as bases reguladoras da convocatoria de subvencións en réxime de concorrencia competitiva para entidades sen ánimo de lucro para o fomento e o apoio á realización de actividades físicas e deportivas no Concello da Coruña para o ano 2020 A Xunta de Goberno Local, o día 15 de abril de 2020, acordou autorizar o gasto e aprobar as bases reguladoras da convocatoria pública das subvencións de concorrencia competitiva dirixida a entidades deportivas sen ánimo de lucro destinadas ao fomento e apoio á realización de actividades físicas e deportivas a realizar durante o exercicio 2020 O importe desta convocatoria é de 280.000 euros, gasto imputable á aplicación 52 341 48900 do orzamento municipal de 2020. A convocatoria de subvencións publicouse no Boletín Oficial da Provincia (BOP) número 63, do 24 de abril de 2020, BDNS (Identif.): 503341. O prazo de solicitudes de 20 días naturais, contados a partir do día seguinte ao da publicación do extracto da convocatoria no BOP, debido á situación de suspensión de prazos decretada pola declaración do estado de alarma debida ao Covid 19, empezou a contar a partir do día seguinte ao levantamento do da suspensión de prazos. O dito prazo foi do 1 ao 22 de xuño de 2020. Logo de recibir as solicitudes presentadas polas entidades interesadas en participar na convocatoria de subvencións, o Servizo Municipal de Deportes revisou todas as solicitudes e publicou no BOP núm.136, do 24 de agosto de 2020 e na páxina web do Concello da Coruña o trámite de emendas das solicitudes formuladas, de acordo co previsto na Base 12 apartado 2 da convocatoria. O prazo para emendar a documentación foi do 25 de agosto ao 7 de setembro de 2020, ambos inclusive. Transcorrido o prazo para emendar as solicitudes, reuniuse a Mesa de avaliación nomeada polo concelleiro de Deportes, Turismo e Festas e primeiro tenente da alcaldesa e valorou as solicitudes presentadas. Do resultado da avaliación levantouse acta. O día 19 de outubro de 2020 publicouse a proposta de resolución provisional e concedeuse un prazo de 10 días naturais para presentar alegacións, de acordo co previsto na Base 15 reguladora da convocatoria. O prazo para presentar alegacións rematou o día 29 de outubro de 2020. Dentro do trámite de alegacións presentáronse alegacións e renuncias por parte de diversas entidades, adoptando a Mesa de avaliación as decisións oportunas, das que se levantou acta. Examinadas as actividades propostas en cada unha das solicitudes, a valoración final é a reflexada nos cadros que se recollen no punto primeiro da parte resolutiva, incluíndo os tipos de subvención do 1 ao 5, recollidos na Base 3 da convocatoria. Ben entendido que se tivo en conta para a asignación das subvencións o previsto nas ditas Bases. O apartado 16.1 da citada convocatoria establece que o acordo de resolución da convocatoria incluirá unha relación ordenada de tódalas solicitudes que, cumprindo coas condicións administrativas e técnicas establecidas nas bases reguladoras para adquirir a condición de entidade beneficiaria, non sexan estimadas por non cumprir cos requisitos de puntuación mínima, con indicación da puntuación outorgada a cada unha delas en función dos criterios de valoración previstos na mesma. En cumprimento do anterior, a concelleira delegada de Deportes resolveu en data 16/11/2020 a convocatoria pública das subvencións de concorrencia competitiva dirixida a entidades deportivas sen ánimo de lucro destinadas ao fomento e apoio á realización de actividades físicas e deportivas a realizar durante o exercicio 2020. A proposta de resolución definitiva notificarase as entidades que resultaran beneficiarias, de acordo co previsto no artigo 26 da Lei Xeral de Subvencións e os artigos 40, 41, 42 e 43 da Lei 39/2015, do 1 de outubro, do Procedemento Administrativo Común das Administracións Públicas, para que no prazo de cinco días hábiles comuniquen a súa aceptación ou renuncia ao órgano instructor. Transcorrido este prazo sen haberse producido a renuncia expresa, a subvención entenderase tácitamente aceptada. Conforme co disposto no artigo 45.1 b) a notificación poderá ser substituida pola publicación no BOP ao tratarse dun procedemento de concorrencia competitiva, surtindo os mesmos efectos. Polo exposto, DISPOÑO: 1. Ordenar a publicación no Boletín Oficial da Provincia da resolución de subvencións concedidas, denegadas, inadmitidas, así como os importes concedidos e autorizacións pertinentes. Esta relación figura como anexo desta resolución.2. Facer indicación expresa a todas as entidades beneficiarias recollidas no anexo de que son requiridas para que, no prazo máximo de cinco (5) días hábiles, contados a partir do día seguinte ao da publicación desta resolución no BOP, comuniquen a súa aceptación ou renuncia ao órgano instructor. Transcurrido dito prazo sen producirse a renuncia expresa, a subvención entenderase tácitamente aceptada.3. En caso de dúbida, dificultades técnicas ou necesidade de máis información durante o proceso de aceptación das subvencións, poderán dirixirse á Concellería de Deportes a través da conta de correo electrónico uadeportes@coruna. es ou do teléfono 981 18 42 00. A Coruña, a 17 de novembro de 2020. A xefa de Servizo de Deportes Maria Neiva Zaanane Obach ANEXO Primeiro. –Conceder definitivamente as subvencións correspondentes á convocatoria de subvencións de concorrencia competitiva dirixida a entidades deportivas sen ánimo de lucro destinadas ao fomento e apoio á realización de actividades físicas e deportivas a realizar durante o exercicio 2020, por importe de 217.026,32 € ás entidades solicitantes e no termos que se indica, todo isto de conformidade cos criterios de avaliación especificados na Base 13 desta convocatoria. O importe correspondente a cada subvención concedida vaise imputar á operación contable 220200006053 polas que se autorizou o gasto para a convocatoria das subvencións, con cargo á aplicación 52 341 48900 do orzamento municipal en vigor. Segundo. –Anular o crédito autorizado sobrante na operación contable 220200006053 por un importe total de 62.973,68 €. O crédito liberado da operación liberarase na aplicación 52 341 48900 do orzamento municipal en vigor. Terceiro. –Autorizar ou convalidar, no seu caso, ás entidades beneficiarias abaixo relacionadas a concertación de parte da actividade obxecto da subvención para o fomento e apoio á realización de actividades físicas e deportivas a realizar durante o exercicio 2020 coas persoas vinculadas coa primeira e nos termos que abaixo se indican coa condición de que se faga de acordo cos valores normais de mercado: Cuarto. –Aceptar a renuncia para participar na presente convocatoria, por solicitude expresa ou por non atender ao requirimento de emenda publicado no BOP núm.136, do 24.08.2020, de conformidade coa Base 12 da convocatoria, das entidades e para as actividades que abaixo se indican: Quinto. –Declarar a inadmisión a trámite da seguinte solicitude por presentala fóra do prazo establecido na convocatoria: Sexto. –Desestimar as seguintes solicitudes polos motivos que se indican na seguinte táboa: Sétimo. –Desestimar as alegacións presentadas polo Club Hércules de Golf, a Asoc. Cultural de Deportiva Cuerpo Nacional Policía e Escola de Fútbol de Novo Mesoiro, e propoñer que non se lles concedan subvencións polas actividades presentadas dacordo cos motivos que se expoñen a continuación: Oitavo. –Estimar as alegacións presentadas polo Club Orzán SD, Unión Vecinal Ventorrillo e a Escola de Fútbol de Novo Mesoiro para a actividade enumeradas a continuación por considerarse debidamente xustificado que as entidades presentaron a documentación necesaria para avaliar as solicitudes presentadas, cuxa puntuación obtida se expón seguidamente: Noveno. –Esta resolución terá o carácter de definitiva de acordo co establecido na Base 16 da convocatoria e será publicada na sede electrónica do Concello da Coruña, así como na páxina web da Concellaría de Deportes e no Boletín Oficial da Provincia (BOP) dacordo co previsto no art.26 da Lei Xeral de Subvencións e no art.45.1. b) da Lei 39/2015, para que no prazo de cinco (5) días hábiles comuniquen a súa aceptación ou renuncia ao órgano instructor. Transcurrido dito prazo sen producirse a renuncia expresa, a subvención entenderase tácitamente aceptada. A resolución do procedemento porá fin a vía administrativa e contra dita resolución caberá a interposición de recurso contencioso-administrativo no prazo de dous meses. Con todo, as entidades interesadas poderán, con carácter potestativo, presentar recurso de reposición ante o propio órgano que dictou a resolución no prazo dun mes. En cuxo caso o prazo para a presentación do recurso contencioso administrativo comezará a contar dende a notificación da resolución expresa do recurso.